రిలయన్స్‌కొత్త మార్కెట్‌ వ్యూహాలు
reliance fresh
ముంబయి: ముకేష్‌ అంబానికి చెందిన రిలయన్స్‌గ్రూప్‌లో ఉన్న రిలయన్స్‌ప్రెష్‌ ప్రైవేట్‌ లేబుల్‌బ్రాండ్స్‌కు పెద్ద ఎత్తున ప్రోత్సాహం ఇస్తోంది అంతేకాకుండా ఇరుగుపొరుగు స్టోర్లనుంచి వీటిని విక్రయించుకునేందుకు రిలయన్స్‌ ఇపుడు పంపిణీదారులను కూడా అన్వేషిస్తోంది. రిలయన్స్‌ తన స్టోర్‌బ్రాండ్లు ఆహార ఉత్పత్తులు, వ్యక్తిగత సంరక్షణ, సాధారణ కిరాణా బ్రాండ్లను మరింతగా మారుమూలప్రాంతాలకు చేర్చేందుకు పంపిణీదారులను కూడా నియమిస్తోంది. కంపెనీ కన్సూమర్‌ బిజినెస్‌ను మరింతపెంచేందుకువీలుగా ఈ చర్యలు చేపట్టింది. రిలయన్స్‌ తన స్టోర్‌బ్రాండ్లను అంటే గృహావసరాలు, వ్యక్తిగత సంరక్షణ, సాధారణ వ్యాపారాల బ్రాండ్లు అన్నింటినీ కూడా  డిస్ట్రిబ్యూటర్లద్వారా అమ్మకాలుసాగించేందుకు కసరత్తులుచేస్తోంది. ఈ బ్రాండ్లు ఇపుడు బెస్ట్‌ ఫామ్స్‌, గుడ్‌లైఫ్‌, మస్తీ ఓయే, కాఫే, ఎన్‌జో, మోప్జ్‌, ఎక్సెల్జ్‌, హోమ్‌వన్‌ బ్రాండ్లుతో ఉత్పత్తులు అందిస్తోంది.
కన్సూమర్‌ బిజినెస్‌ద్వారా కూడా కంపెనీ మొత్తం బిజినెస్‌నుప్రభావితంచేసేదిగా ఉండాలని అంబాని గ్రూప్‌ యోచిస్తోంది. 2025 నాటికి విద్యుత్‌, ఇంధన వ్యాపారాలకు ధీటుగా వినియోగరంగ బిజినెస్‌ ఉండేందుకు చర్యలు చేపట్టింది. ఇందుకోసంప్రయోగాత్మకంగా పంపిణీదారుల నియామకాన్ని చేపట్టింది. ఎఫ్‌ఎంసిజి డీలర్స్‌ నెట్‌వర్క్‌ ఈ విభాగంలో రిలయన్స్‌కు సాయం చేస్తుందని అంచనా. ఇక రవాణా, పంపిణీ అవసరాలను కూడా ఈ డీలర్‌నెట్‌వర్క్‌ అందుకుంటుందని ఆన్‌లైన్‌ ఛానెల్స్‌లో బుక్‌ అయిన వాటినిసైతం అందించేందుకు వీలుగా వీటిని ఏర్పాటుచేయాలనిఅంచనా. రిలయన్స్‌ తన త్రైమాసిక ఫలితాల్లోనే ఎఫ్‌టిటిహెచ్‌, న్యూకామఱ్స, కిరాణా విభాగాలను కూడాప్రారంబిస్తున్నట్లు తెలిపింది. ఆగస్టు 12వ తేదీ సర్వసభ్యసమావేశం తర్వాత ఇవి ఆన్‌లైన్‌లోనికి వస్తాయని అంచనా. రిలయన్స్‌ రిటైల్‌ ఇప్పటికే తన ఆహార, కిరాణా యాప్‌ను కొందరు ఎంపికచేసిన వినియోగదారులకు అందిస్తోంది. మెట్రోనగరాల్లో ఇప్పటికే కిరాణా స్టోర్లను నడుపుతోంది.
తాజా జాతీయ వార్తల కోసం క్లిక్‌ చేయండి.. https://www.vaartha.com/news/business/